Source: http://www.europarl.europa.eu/sides/getDoc.do?type=REPORT&reference=A6-2009-0012&language=RO
Timestamp: 2013-05-26 06:28:24+00:00

Document:
REPORT conţinând o propunere de recomandare a Parlamentului European adresată Consiliului privind combaterea exploatării sexuale a copiilor şi a pornografiei infantile - A6-0012/2009
Procedură : 2008/2144(INI)Stadiile documentului în şedinţăStadii ale documentului :
A6-0012/2009Texte depuse :
REPORT 168k 110k
26 ianuarie 2009PE 414.011v02-00 A6-0012/2009
conţinând o propunere de recomandare a Parlamentului European adresată Consiliului privind combaterea exploatării sexuale a copiilor şi a pornografiei infantile
Raportoare: Roberta Angelilli
PR_INI_Rule114
PROPUNERE DE RECOMANDARE (B6-0216/2008)
privind combaterea exploatării sexuale a copiilor şi a pornografiei infantile
– având în vedere propunerea de recomandare adresată Consiliului, prezentată de Roberta Angelilli în numele Grupului UEN, privind combaterea exploatării sexuale a copiilor şi a pornografiei infantile (B6-0216/2008),
– având în vedere articolul 24 din Carta drepturilor fundamentale a Uniunii Europene, care prevede dreptul copiilor la protecţie şi îngrijire,
– având în vedere articolul 34 din Convenţia ONU privind drepturile copilului(1),
– având în vedere Decizia-cadru 2004/68/JAI a Consiliului din 22 decembrie 2003 privind combaterea exploatării sexuale a copiilor şi a pornografiei infantile(2) (denumită în continuare „decizia-cadru”),
– având în vedere raportul Comisiei elaborat în temeiul articolului 12 din Decizia-cadru, prezentat la 16 noiembrie 2007 (COM(2007)0716) (denumit în continuare „raportul Comisiei”),
– având în vedere Convenţia Consiliului Europei pentru protecţia copiilor împotriva exploatării sexuale şi a abuzurilor sexuale(3) (denumită în continuare „Convenţia Consiliului Europei”),
– având în vedere Protocolul opţional din 2000 la Convenţia ONU privind drepturile copilului, referitor la vânzarea copiilor, prostituţia copiilor şi pornografia infantilă,
– având în vedere Rezoluţia sa din 16 ianuarie 2008 referitoare la strategia UE privind drepturile copilului(4),
– având în vedere dispoziţiile Pactului de la Rio de Janeiro privind prevenirea şi stoparea exploatării sexuale a copiilor, convenit în perioada 25-28 noiembrie 2008 la cel de al treilea Congres mondial împotriva exploatării sexuale a copiilor şi a adolescenţilor,
– având în vedere raportul Comisiei pentru libertăţi civile, justiţie şi afaceri interne şi avizul Comisiei pentru drepturile femeii şi egalitatea de gen (A6–0012/2009),
A. întrucât Convenţia Consiliului Europei, semnată de 20 de state membre ale UE, este primul instrument juridic internaţional care include în categoria infracţiunilor diversele forme de abuzuri sexuale săvârşite asupra copiilor, inclusiv abuzurile comise, printre altele, prin uz de forţă, constrângere sau ameninţări, chiar şi în cadrul familiei;
B. întrucât şapte state membre încă nu au semnat Convenţia Consiliului Europei, iar opt state membre încă nu au ratificat Protocolul opţional din 2000 la Convenţia ONU privind drepturile copilului, referitor la vânzarea copiilor, prostituţia copiilor şi pornografia infantilă;
C. întrucât copiii utilizează din ce în ce mai mult noile tehnologii şi întrucât o parte din ce în ce mai importantă din viaţa socială a copiilor şi a tinerilor se petrece pe internet, unde se folosesc tehnologii avansate şi instrumente de comunicare care evoluează în mod continuu; întrucât, prin urmare, internetul este din ce în ce mai mult folosit de persoanele care ar putea săvârşi şi care săvârşesc infracţiuni de natură sexuală pentru a pregăti abuzul sexual asupra copiilor, în special prin manipularea şi acostarea copiilor pe internet în scopuri sexuale („grooming”) şi pornografie infantilă,
(a) să încurajeze acele state membre care nu semnat, ratificat şi pus în aplicare toate convenţiile internaţionale pertinente să facă acest lucru, în primul rând Convenţia Consiliului Europei, deoarece aceasta prevede o protecţie suplimentară a drepturilor copiilor, pe lângă cea prevăzută în decizia-cadru, precum şi Protocolul opţional din 2000 la Convenţia ONU privind drepturile copilului, referitor la vânzarea copiilor, prostituţia copiilor şi pornografia infantilă;
(b) să ajute statele membre să-şi îmbunătăţească legislaţia, precum şi cooperarea extrateritorială dintre statele membre în acest domeniu; să solicite ca abuzurile sexuale împotriva copiilor sub 18 ani să fie clasificate în întreaga Uniune European drept exploatare a minorilor, în conformitate cu rezoluţia Parlamentului din 16 ianuarie 2008 menţionată mai sus;
(c) să permită statelor membre să excludă în mod explicit cerinţa referitoare la dubla incriminare pentru stabilirea competenţei jurisdicţionale în privinţa infracţiunilor constatate în conformitate cu decizia-cadru;
(d) să îndemne statele membre să incrimineze toate tipurile de abuzuri sexuale asupra copiilor;
Punerea în aplicare a deciziei-cadru
(e) să ajute statele membre care nu au pus încă în aplicare în totalitate decizia-cadru să o aplice cât mai curând posibil; ar trebui să se pună accentul în special pe adoptarea unor acte legislative care să definească pornografia infantilă, în conformitate cu articolul 1 litera (b) din decizia-cadru, oferindu-se mecanisme pentru protecţia victimelor şi aplicând articolul 8 alineatul (1) litera (b) din decizia-cadru cu privire la jurisdicţia extrateritorială (turismul sexual);
(f) să solicite instituirea unei protecţii eficace împotriva expoloatării sexuale a copiilor, prin clasificarea turismului sexual cu copii drept infracţiune în toate statele membre; să solicite ca toţi cetăţenii Uniunii Europene care abuzează sexual copii dintr-o ţară din Uniunea Europeană sau din afara ei să fie supuşi legislaţiei penale extrateritoriale omogene aplicabile în întreaga Uniune Europeană;
(g) să îmbunătăţească, în cooperare cu Comisia şi cu statele membre, monitorizarea punerii în aplicare a deciziei-cadru pentru a obţine la timp informaţii complete, prin crearea unor mecanisme care să le permită statelor membre să prezinte informaţii relevante, inclusiv definiţiile infracţiunilor, în domenii tematice adecvate, simplificând astfel comparaţia sistemelor judiciare ale statelor membre; (h) să încurajeze statele membre să raporteze cât mai exact asupra situaţiei colaborării transfrontaliere, în special în cazul în care cooperarea cu ONG-urile este prevăzută fie de legislaţie, fie de practica din domeniu; (i) să încurajeze statele membre să furnizeze informaţii cu privire la destinaţia bunurilor confiscate în contextul unui caz dovedit de prostituţie infantilă sau de pornografie infantilă;
Revizuirea deciziei-cadru
(j) să revizuiască decizia-cadru pe baza propunerii prezentate de Preşedinţia Consiliului, de oricare alt stat membru sau, în mod alternativ, de Comisie, ridicând astfel nivelul de protecţie cel puţin la nivelul oferit de către Convenţia Consiliului Europei şi concentrându-se asupra abuzurilor legate de internet şi de alte tehnologii de comunicare; recomandă ca propunerea să includă următoarele dispoziţii:
– crearea unor sisteme naţionale de gestionare a persoanelor care au săvârşit infracţiuni de natură sexuală, care să includă evaluarea riscurilor, programe de intervenţie pentru a preveni sau a reduce la minimum riscul de recidivă, precum şi terapii pentru persoanele care au săvârşit infracţiuni de natură sexuală; astfel de programe de intervenţie şi terapia pe bază voluntară ar putea fi finanţate din bugetul general al Uniunii Europene pentru a se garanta că bunăstarea copiilor este o preocupare centrală în întreaga Uniune Europeană;
– consolidarea abordării bazate pe drepturile omului şi concentrate pe victimă;
– incriminarea manipulării şi acostării copiilor pe internet în scopuri sexuale („grooming”) şi utilizarea unei definiţii a manipulării şi acostării copiilor pe internet pentru scopuri sexuale („grooming”) întemeiate pe articolul 23 din Convenţia Consiliului Europei; – incriminarea practicării unor activităţi sexuale cu o persoană sub şi peste vârsta consimţământului sexual, însă sub vârsta de 18 ani, în cazul în care se recurge la constrângere, forţă sau ameninţări sau se abuzează de o poziţie recunoscută de încredere, de autoritate sau de influenţă asupra unui copil, inclusiv în cadrul familiei sau se abuzează de o situaţie deosebit de vulnerabilă a unui copil, mai ales din cauza unui handicap mental sau fizic sau se abuzează de o situaţie de dependenţă sau în condiţiile în care se oferă bani ori alte forme de remunerare sau consideraţie ca plată pentru activităţile sexuale ale unui copil;
– incriminarea actului de constrângere exercitată asupra unui copil în vederea încheierii unei căsătorii forţate; – incriminarea participării cu bună ştiinţă la spectacole pornografice în care sunt implicaţi copii şi a actului de a determina în mod intenţionat un copil să asiste la abuzuri sau activităţi sexuale;
– incriminarea furnizorilor de camere de discuţii pentru pedofili sau a forumurilor pentru pedofili de pe internet;
– dispoziţii care să asigure că statele membre, în contextul unei strategii cuprinzătoare la nivel internaţional de cooperare diplomatică, administrativă şi în scopul asigurării aplicării legislaţiei, iau măsurile necesare pentru ca materialele ilegale privind abuzurile asupra copiilor să fie îndepărtate de pe internet la sursă, oferind astfel victimelor o protecţie maximă, şi să colaboreze cu furnizorii de servicii de internet pentru a opri funcţionarea site-urilor web care sunt utilizate pentru a comite sau pentru a face reclamă la posibilitatea comiterii infracţiunilor stabilite în conformitate cu decizia-cadru;
– autorizarea organelor naţionale de control să solicite furnizorilor de servicii de internet să blocheze accesul la site-urile web care sunt utilizate pentru a comite sau pentru a face reclamă la posibilitatea comiterii infracţiunilor stabilite în conformitate cu decizia-cadru şi să ceară, în cazul în care furnizorii nu respectă aceste reguli, ştergerea numelor de domenii înregistrate care sunt utilizate în aceste scopuri;
– sprijinirea eforturilor Comisiei, în cooperare cu cele mai importante firme de carduri de credit, de a investiga dacă este posibil din punct de vedere tehnic ca sistemul de plăţi online de pe site-urile implicate în vânzări pe internet de materiale pornografice cu copii să fie închis sau obstrucţionat; încurajarea altor actori economici, spre exemplu bănci, birouri de schimb valutar, furnizori de servicii de internet şi întreprinderi care gestionează motoare de căutare să ia parte în mod activ la combaterea pornografiei infantile şi a altor mijloace de exploatare sexuală comercială a minorilor;
– încurajarea statelor membre să pună la dispoziţia părinţilor programe uşor de utilizat care să le permită blocarea accesului copiilor la site-uri internet cu caracter pornografic;
– adoptarea unor măsuri prin care victimele exploatării sexuale să fie încurajate să înainteze acţiuni penale şi civile în faţa instanţelor naţionale împotriva persoanelor care au săvârşit infracţiuni de natură sexuală;
– revizuirea articolului 5 alineatul (3) din decizia-cadru, care oferă doar un temei minim în ceea ce priveşte împiedicarea persoanelor condamnate pentru infracţiuni de natură sexuală să intre în contact cu copiii prin natura locului de muncă sau prin intermediul unor activităţi voluntare care implică un contact periodic cu copiii, printre altele prin luarea în considerare a obligaţiei statelor membre de a se asigura că solicitanţilor unor anumite locuri de muncă în care se lucrează cu copii li se verifică cazierul judiciar, inclusiv prin stabilirea unor reguli sau orientări clare pentru angajatori cu privire la obligaţiile ce le revin în această privinţă;
– facilitarea cooperării internaţionale prin utilizarea instrumentelor prevăzute la articolul 38 din Convenţia Consiliului Europei;
– cutirea unor grupuri profesionale specifice de obligaţia confidenţialităţii, în cazul în care o anumită persoană află informaţii despre o infracţiune care intră sub incidenţa deciziei-cadru sau are motive serioase să creadă că o astfel de infracţiune ar fi putut fi comisă, în cazurile în care informaţiile provin direct de la o victimă a exploatării sexuale;
– obligaţia persoanelor ale căror activităţi implică un contact periodic cu copiii să raporteze situaţiile în care au motive rezonabile de a suspecta comiterea unor abuzuri;
– îmbunătăţirea identificării cazurilor de copii care sunt victime ale abuzurilor, prin instruirea personalului care intră în contact periodic cu aceştia şi a personalului de control al aplicării legislaţiei care ar putea intra în contact cu aceşti copii;
– garantarea celei mai puternice protecţii a copiilor atât în timpul acţiunilor în justiţie, cât şi în timpul anchetelor, pentru a evita traumele, prin prevederea unor modalităţi specifice de strângere a dovezilor de la copiii-victimă; – interzicerea publicităţii prin care se încurajează săvârşirea de infracţiuni stabilite în conformitate cu decizia-cadru;
– incriminarea instigării, a sprijinirii, a înlesnirii săvârşirii infracţiunilor şi a tentativei de a săvârşi toate infracţiunile stabilite în conformitate cu decizia-cadru;
– încurajarea statelor membre să adopte toate măsurile necesare pentru prevenirea discriminării împotriva victimelor abuzurilor asupra copiilor şi a stigmatizării acestora;
– în momentul stabilirii sancţiunilor pentru infracţiunile stabilite în decizia-cadru, adăugarea la catalogul de circumstanţe agravante a unei liste de circumstanţe agravante stabilite în conformitate cu articolul 28 din Convenţia Consiliului Europei;
– stabilirea abuzului de poziţia de autoritate drept circumstanţă agravantă (în familie, în mediul educaţional, în relaţiile profesionale, în cazurile de migraţie ilegală etc.);
(k) să încurajeze toate statele membre să instituie Sistemul de alertă privind copiii dispăruți pentru a îmbunătăţi cooperarea la nivel european;
(l) să elaboreze împreună cu statele membre şi Comisia un program de acţiune care să aibă drept scop acordarea sprijinului şi protecţiei adecvate copiilor care au fost identificaţi în imagini pornografice ca fiind victime ale abuzurilor sexuale;
2. încredinţează Preşedintelui sarcina de a transmite prezenta recomandare Consiliului şi, spre informare, Comisiei şi statelor membre.
Adoptată şi deschisă pentru semnare, ratificare şi aderare prin Rezoluţia 44/25 a Adunării Generale a ONU din 20 noiembrie 1989.
JO L 13, 20.1.2004, p. 44.
Adoptată la 13 iulie 2007 de către Comitetul de miniştri, CETS nr. 201.
Texte adoptate, P6_TA(2008)0012.
Exploatarea copiilor şi pornografia infantilă constituie o încălcare extrem de gravă a drepturilor omului. Raportul Comisiei sugerează că nu toate statele membre respectă dispoziţiile deciziei-cadru 2004/68/JAI a Consiliului din 22 decembrie 2003.
În ciuda faptului că sistemele juridice ale statelor membre prevăd sancţiuni şi un nivel destul de ridicat de protecţie împotriva exploatării sexuale, a abuzurilor asupra copiilor şi a pornografiei infantile, raportoarea consideră că decizia-cadru din 2004 ar trebui să fie actualizată; acest lucru ar trebui să realizat pentru a creşte nivelul de protecţie a copiilor, ţinând seama, de asemenea, de dezvoltarea noilor tehnologii, în special a internetului, precum şi de utilizarea unor noi forme de manipulare şi acostare a copiilor de către pedofili ( aşa-numitul „grooming”).
În plus, ar trebui adoptate următoarele măsuri:
– ar trebui ratificată Convenţia Consiliului Europei din 25 octombrie 2007pentru protecţia copiilor împotriva exploatării sexuale şi a abuzurilor sexuale; – manipularea şi acostarea copiilor pe internet în scopuri sexuale ar trebui considerată infracţiune; – definiţia „manipulării şi acostării” („grooming”) ar trebui să se întemeieze pe articolul 23 din Convenţia Consiliului Europei din octombrie 2007 pentru protecţia copiilor împotriva exploatării sexuale şi a abuzurilor sexuale, menţionată mai sus;
– participarea la activităţi sexuale cu un copil mai mic sau mai mare de o anumită vârstă ar trebui considerată infracţiune în toate cazurile prevăzute în decizia-cadru, dar şi în acele cazuri prevăzute în Convenţia Consiliului Europei menţionată mai sus;
– statele membre ar trebui să fie obligate să comunice informaţiile cuprinse în cazierele judiciare în legătură cu condamnările pentru abuzuri sexuale, pentru a interzice accesul la locurile de muncă sau activităţile voluntare care implică un contact direct cu copiii;
– cooperarea extrateritorială ar trebui îmbunătăţită, iar statelor membre ar trebui să li se solicite să se abţină de la aplicarea principiului dublei incriminări;
– persoanelor care au săvârşit abuzuri sexuale ar trebui să li se refuze posibilitatea de a desfăşura activităţi profesionale care implică contactul cu copiii;
– protecţia victimelor ar trebui îmbunătăţită în timpul anchetei, precum şi înainte şi după un eventual proces.
PROPUNERE DE RECOMANDARE (B6-0216/2008) (13.5.2008)
depusă în conformitate cu articolul 114 alineatul (1) din Regulamentul de procedură
de Roberta Angelilli
în numele Grupului UEN
– având în vedere Decizia-cadru 2004/68/JAI a Consiliului din 22 decembrie 2003 privind combaterea exploatării sexuale a copiilor şi a pornografiei infantile,
– având în vedere raportul Comisiei Europene elaborat în temeiul articolului 12 din Decizia-cadru 2004/68/JAI a Consiliului din 22 decembrie 2003,
A. întrucât, în conformitate cu articolul 12 alineatul (1) din Decizia-cadru 2004/68/JAI a Consiliului, statele membre ar fi trebuit să adopte măsurile necesare pentru punerea în aplicare a deciziei până la 20 ianuarie 2006;
B. întrucât la sfârşitul lunii aprilie 2007 trei state membre încă nu puseseră în aplicare Decizia-cadru 2004/68/JAI a Consiliului,
(a) să invite statele membre care nu au pus încă în aplicare decizia-cadru menţionată mai sus să o aplice cât mai curând posibil;
(b) să invite statele membre care nu au adoptat încă legislaţia privind definirea pornografiei infantile, aşa cum se prevede la articolul 1 litera (b) din decizia-cadru, să facă acest lucru cât mai curând posibil;
(c) să invite statele membre care încă nu au transmis documentaţia necesară pentru evaluarea legislaţiei lor privind definirea conceptului de „sistem informatic” să facă acest lucru cât mai curând posibil;
(d) să invite statele membre care nu au respectat încă cerinţa minimă referitoare la incriminarea pornografiei infantile să facă acest lucru cât mai curând posibil;
(e) să invite statele membre care nu s-au conformat încă normei privind jurisdicţia extrateritorială în cazul în care infractorul este un resortisant al ţării în cauză, să facă acest lucru cât mai curând posibil;
(f) să invite statele membre care încă nu au adoptat legislaţia vizând consolidarea protecţiei şi a asistenţei acordate copiilor care sunt victime ale exploatării sexuale să facă acest lucru cât mai curând posibil;
2. încredinţează Preşedintelui sarcina de a transmite prezenta recomandare Consiliului şi, spre informare, Comisiei şi comisiei competente din cadrul Parlamentului European.
AVIZ al Comisiei pentru drepturile femeii și egalitatea de gen (8.10.2008)
referitor la combaterea exploatării sexuale a copiilor și a pornografiei infantile
Raportoare: Lissy Gröner
Comisia pentru drepturile femeii și egalitatea de gen recomandă Comisiei pentru libertăți civile, justiție și afaceri interne, competentă în fond, includerea următoarelor sugestii în propunerea de rezoluție ce urmează a fi adoptată:
1. ia act cu îngrijorare de răspândirea distribuirii de pornografie infantilă prin internet, implicând copii din ce în ce mai mici; invită toate statele membre să transforme blocarea accesului la site-urile ce difuzează pornografie infantilă într-o obligație juridică, astfel încât toți furnizorii de acces la internet să fie obligați să blocheze astfel de site-uri criminale;
2. invită Comisia, în cadrul cooperării internaționale, să-și intensifice eforturile de filtrare și de interzicere a site-urilor de internet ce publică pornografie infantilă;
3. invită statele membre să prezinte situația actuală a dialogului cu părțile implicate privind interzicerea site-urile de internet ilegale; invită Comisia să intensifice consultările cu autoritățile naționale și părțile implicate pentru elaborarea unei strategii integrate care să vizeze interzicerea site-urilor în cauză.
4. subliniază îndeosebi necesitatea dezvoltării de campanii de sensibilizare a părinților și a adolescenților privind pericolele prezentate de pornografia infantilă pe internet, îndeosebi privind riscul exploatării sexuale prin intermediul unor chat-room-uri sau a forumurilor de discuții; felicită acele state membre care au inițiat deja astfel de campanii;
5. salută ONG-urile și organizațiile profesionale europene care au dezvoltat deja campanii destinate părinților și copiilor;
6. invită statele membre să ofere victimelor și familiilor acestora sprijinul cuvenit și să informeze Comisia asupra măsurilor precise luate în această privință, mai ales în ceea ce privește sprijinul lingvistic, asistența juridică și psihosocială și permisele speciale de ședere acordate, precum și acordarea de asistență în cadrul procedurii penale;
7. invită statele membre să îmbunătățească protecția copiilor, victime ale abuzurilor din partea unor membri ai familiei;
8. invită statele membre să raporteze cât mai exact asupra situației colaborării transfrontaliere, în special în cazul în care cooperarea cu ONG-urile este prevăzută fie de legislație, fie de practica în domeniu; 9. invită EUROPOL să înființeze o unitate specifică însărcinată cu combaterea pornografiei și prostituției infantile, alcătuită din experți specializați în probleme specifice legate de gen și care să colaboreze, în perspectivă, cu Virtual Global Taskforce (VGT); solicită o strânsă colaborare între această unitate specifică și autoritățile polițienești ale statelor membre și ale statelor terțe, competente în materie de pornografie și prostituție infantilă, instituind astfel o rețea transnațională de combatere a acestor fenomene;
10. invită statele membre să furnizeze informații cu privire la destinația bunurilor confiscate în contextul unui caz dovedit de prostituție sau pornografie infantilă;
11. invită statele membre să își revizuiască dispozițiile procedurale cu privire la jurisdicție și chestiunea extrateritorialității pentru a se asigura că făptașii nu se sustrag urmăririi penale; invită autoritățile competente să facă schimb de informații în acest sens;
12. invită Comisia să prezinte studii periodice, în cooperare cu statele membre și organizațiile internaționale competente, analizând informații diferențiate în funcție de gen, acordând o atenție deosebită următoarelor aspecte:
- originii victimelor;
- mediului social și familial;
- legăturilor posibile cu traficul internațional;
- rolului familiei în cazuri de prostituție și pornografie infantilă;
- cazurilor de victime multiple;
- anunțurilor de angajare, în special din sectorul serviciilor, vizând minore;
13. invită statele membre să verifice în ce măsură legislația lor de protecție a copilului asigură încă o protecție adecvată împotriva exploatării sexuale a copiilor și adolescenților, în contextul creșterii exploatării și a hărțuirii sexuale prin intermediul noilor tehnologii media și de comunicații, precum și în contextul tendinței generale de sexualizare a copiilor și adolescenților;
14. invită Comisia să evalueze necesitățile viitoare în materie de protecție a victimelor și a familiilor acestora, luând în considerare formele alternative de familie.
Alexander Alvaro, Roberta Angelilli, Mario Borghezio, Catherine Boursier, Emine Bozkurt, Philip Bradbourn, Mihael Brejc, Kathalijne Maria Buitenweg, Maddalena Calia, Michael Cashman, Giusto Catania, Jean-Marie Cavada, Carlos Coelho, Elly de Groen-Kouwenhoven, Gérard Deprez, Agustín Díaz de Mera García Consuegra, Bárbara Dührkop Dührkop, Claudio Fava, Urszula Gacek, Kinga Gál, Patrick Gaubert, Roland Gewalt, Jeanine Hennis-Plasschaert, Ewa Klamt, Magda Kósáné Kovács, Stavros Lambrinidis, Henrik Lax, Roselyne Lefrançois, Baroness Sarah Ludford, Viktória Mohácsi, Claude Moraes, Javier Moreno Sánchez, Rareş-Lucian Niculescu, Martine Roure, Sebastiano Sanzarello, Inger Segelström, Csaba Sógor, Vladimir Urutchev, Ioannis Varvitsiotis, Manfred Weber, Tatjana Ždanoka
Edit Bauer, Simon Busuttil, Iratxe García Pérez, Elisabetta Gardini, Genowefa Grabowska, Ona Juknevičienė, Antonio Masip Hidalgo, Nicolae Vlad Popa, Luca Romagnoli, Eva-Britt Svensson, Stefano Zappalà
Ultima actualizare: 27 ianuarie 2009Notă juridică

References: articolul 24
 articolul 34
 articolul 1
 articolul 8
 articolul 23
 articolul 38
 articolul 28
 articolul 23
 articolul 114
 articolul 12
 articolul 1